smcproject/ml-wiki-sentences huggingface dataset:
അതേസമയം, ശിശുസഹജമായ നിഷ്കളങ്കത പ്രകടിപ്പിക്കുന്ന ഈ കഥാപാത്രത്തെ നോവലിസ്റ്റ് “ജന്മാന്തരങ്ങൾ അറിഞ്ഞവൻ” എന്നു വിശേഷിപ്പിക്കുന്നുണ്ട്.
അഞ്ചു സഹോദരിമാരായ നാച്ചി, കോച്ചി, പാച്ചി, കാളി, നീലി എന്നിവരിൽ ഇളയവളും അവിവാഹിതയുമായ നീലി ആയിരുന്നു അപ്പുക്കിളിയുടെ അമ്മ.
നാലാമത്തെ സഹോദരിയുടെ ഭർത്താവും 'നരി' എന്ന വിളിപ്പേരുള്ളവനുമായ കുട്ടാപ്പുവിന്റെ മുഖഛായയായിരുന്നു അപ്പുക്കിളിക്ക്.
മൂത്ത സഹോദരിമാർ നാലുപേരും വിവാഹിതരായിരുന്നെങ്കിലും അവർക്കു മക്കൾ ഉണ്ടായിരുന്നില്ല.
അങ്ങനെ അപ്പുക്കിളി അഞ്ചമ്മമാർ മത്സരിച്ചു നൽകിയ ലാളനയേറ്റു വളർന്നു.
അവനെ കുഞ്ഞായിത്തത്തെ കാണാൻ ആഗ്രഹിച്ച വളർത്തമ്മമാർ നാലും, അവന്റെ കൊഞ്ചും മൊഴി അനുകരിച്ചുമാത്രം അവനോടു സംസാരിച്ചു.
പത്താമത്തെ വയസ്സിൽ അപ്പുക്കിളിയ്ക്ക് ശരീരത്തിന്റെ സന്തുലിതമായ വളർച്ച നിന്നു.
കൈകാലുകൾ മുരടിച്ച് തലയുടേയും ഉടലിന്റെയും മാത്രം വളർച്ച തുടർന്നു.
അപ്പുണ്ണി
വികെഎന്നിന്റെ തിരക്കഥയിൽ സത്യൻ അന്തിക്കാട് സംവിധാനം നിർവ്വഹിച്ച് 1984-ൽ പുറത്തിറങ്ങിയ ഒരു മലയാള പ്രണയ ചിത്രമാണ് അപ്പുണ്ണി .
വികെഎന്റെ തന്നെ  'പ്രേമവും വിവാഹവും' എന്ന കഥയെ അടിസ്ഥാനമാക്കിയുള്ളതാണ് ചിത്രത്തിന്റെ കഥ.
അദ്ദേഹം എഴുതിയ ഒരേയൊരു തിരക്കഥയും ഇതാണ്.
ചിത്രത്തിൽ നെടുമുടി വേണു പ്രധാന കഥാപാത്രത്തെ അവതരിപ്പിക്കുന്നു.
മോഹൻലാൽ, മേനക, ഭരത് ഗോപി,സുകുമാരി എന്നിവർ മറ്റ് പ്രധാന കഥാപാത്രങ്ങളെ അവതരിപ്പിക്കുന്നു.
അപ്പൂപ്പൻ (ചലച്ചിത്രം)
പി. ഭാസ്കരൻ സംവിധാനം ചെയ്ത് 1976-ൽ പുറത്തിറങ്ങിയ മലയാളചലച്ചിത്രമാണ് അപ്പൂപ്പൻ .
തിക്കുറിശ്ശി സുകുമാരൻ നായർ , ജയഭാരതി , സുമിത്ര , കമൽ ഹാസൻ എന്നിവരോടൊപ്പം അഭിനയിച്ചിട്ടുണ്ട്.
അഭിനേതാക്കൾ തിക്കുറിശ്ശി സുകുമാരൻ നായർ : വേലു നായർ കമൽ  ഹാസൻ : ബാബു ജയഭാരതി : ബിന്ദു സുമിത്ര : രാധ, അമ്മിണിക്കുട്ടി (ഇരട്ടവേഷം) ശങ്കരാടി : ശങ്കര മേനോൻ സുകുമാരി : ഭാരതി കവിയൂർ പൊന്നമ്മ : സരസ്വതി കെ.പി. ഉമ്മർ : ഗോപിനാഥ് അടൂർ ഭാസി :വിശ്വനാഥ മേനോൻ പ്രതാപചന്ദ്രൻ : പണമിടപാടുകാരൻ മാസ്റ്റർ രഘു (കരൺ) : ബാബുവിൻറെ ബാല്യം.
ബേബി ഇന്ദിര :  അമ്മിണിക്കുട്ടിയുടെ ബാല്യം മഞ്ചേരി ചന്ദ്രൻ : വേണു.
അപ്പൂപ്പൻതറ
ആലപ്പുഴ പുന്നപ്ര നൂറ്റമ്പതിൽ ചിറപ്പാടത്ത്  ഒന്നര നൂറ്റാണ്ട് മുമ്പ് സവർണ്ണ ഫാസിസവും അന്ധവിശ്വാസങ്ങളും ഒത്തുചേർന്ന് നടത്തിയ ഒരു കൊലപാതകമായിരുന്നു അപ്പൂപ്പൻ എന്ന പുതുപ്പള്ളിക്കാരനെ കൊന്ന് മടയിൽ ചവിട്ടി താഴ്ത്തിയത്.
അപ്പുക്കുട്ടി നട്ടുവൻ
19-ആം നൂറ്റാണ്ടിന്റെ ആദ്യദശകങ്ങളിൽ ജീവിച്ചിരുന്ന പ്രശസ്ത ഗായകനായിരുന്നു അപ്പുക്കുട്ടി നട്ടുവൻ .
നാഗപട്ടണമായിരുന്നു ഇദ്ദേഹത്തിന്റെ ജന്മദേശം.
പ്രസിദ്ധ സംഗീതജ്ഞനായ ശ്യാമാശാസ്ത്രിയുടെ(1762-1827) സമകാലികനായിട്ടാണ് ഇദ്ദേഹം അറിയപ്പെടുന്നത്.
സംഗീതത്തിൽ തനിക്കു നേടുവാൻ കഴിഞ്ഞിട്ടുള്ള അസാധാരണ സിദ്ധിവിശേഷത്തിൽ ഇദ്ദേഹത്തിനുണ്ടായിരുന്ന ആത്മവിശ്വാസംകൊണ്ട് ഇദ്ദേഹം അനേകം സംഗീതവിദ്വാന്മാരെ വെല്ലുവിളിക്കുകയും അവരെയൊക്കെത്തന്നെ പരാജയപ്പെടുത്തുകയും ചെയ്തുവന്നു.
പരാജിതരായവർ ശ്യാമാശാസ്ത്രിയുടെ അടുത്തു പരാതിപ്പെട്ടതിന്റെ ഫലമായി ശ്യാമാശാസ്ത്രികൾ നാഗപട്ടണത്തിലെത്തി അപ്പുക്കുട്ടിനട്ടുവനോട് എതിരിട്ടു.
എന്നാൽ ശ്യാമാശാസ്ത്രിയെ നട്ടുവൻ ഭക്ത്യാദരവോടെ സ്വീകരിക്കുകയും ശാസ്ത്രിയോട് എതിരിടുന്നതിന് താൻ യോഗ്യനല്ലെന്ന് അറിയിക്കുകയും ചെയ്തു.
അതിനുശേഷം നട്ടുവൻ നാഗപട്ടണത്തുനിന്നും മൈസൂറിലേക്കു പോവുകയും അവിടത്തെ മഹാരാജാവിന്റെ സദസ്സിലെ സംഗീതവിദ്വാൻ ആയിത്തീരുകയും ചെയ്തു.
അപ്പുക്കുട്ടി നട്ടുവനിൽനിന്നും ശ്യാമാശാസ്ത്രിയുടെ മഹത്ത്വത്തെപ്പറ്റി അറിയാനിടയായ മഹാരാജാവ് ശാസ്ത്രിയെ തന്റെ രാജ്യത്തേക്ക് ക്ഷണിക്കാൻ അപ്പുക്കുട്ടി നട്ടുവനെ നിയോഗിച്ചു.
എന്നാൽ ശ്യാമാശാസ്ത്രി ഈ ക്ഷണം നിരസിക്കുകയാണുണ്ടായത്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അപ്പുക്കുട്ടി നട്ടുവൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അപ്പുക്കുട്ടൻ വള്ളിക്കുന്ന് ഇംഗ്ലീഷ് വിലാസം https://ml.wikipedia.org/wiki/Appukutan_vallikunnu
പത്രപ്രവർത്തകൻ, ഗ്രന്ഥകാരൻ, മാർക്സിസ്റ്റ് ചിന്തകൻ , രാഷ്ട്രീയ നിരീക്ഷകൻ എന്നീ നിലകളിൽ അറിയപ്പെടുന്ന ആളാണ് അപ്പുക്കുട്ടൻ വള്ളിക്കുന്ന് (ജനനം : 22 ഡിസംബർ 1945).
എ.കെ.വി എന്ന തൂലിക നാമത്തിലും എഴുതാറുണ്ട്.
ദേശാഭിമാനി പത്രത്തിന്റെ അസോസിയേറ്റ് എഡിറ്ററായിരുന്നു.
അടിയന്തരാവസ്ഥക്കാലത്തെ രാജൻ കൊലപാതക കേസ്‌ പുറത്ത് കൊണ്ടുവരുന്നതിൽ സുപ്രധാന പങ്കു വഹിച്ചു.
ഇദ്ദേഹത്തെ 1990-കളുടെ അവസാനം ആ പത്രത്തിൽനിന്ന് പിരിച്ചു വിട്ടത് വലിയ വിവാദമായിരുന്നു .
അറിയപ്പെടാത്ത ഇ.
എം.എസ് എന്ന കൃതിയുടെ കർത്താവാണ് .
വള്ളിക്കുന്ന് പുളിയാളി വീട്ടിൽ പുഴയ്ക്കൽ ഉണ്ണീരിക്കുട്ടിയുടെയും ശാന്തയുടെയും മകനാണ്.
ബിരുദാനന്തര ബിരുദം നേടി.
ദേശാഭിമാനിയിൽ പത്ര പ്രവർത്തകനായി ദീർഘകാലം ജോലി ചെയ്തു.
അടിയന്തരാവസ്ഥ കഴിഞ്ഞ ശേഷം, ദേശാഭിമാനി പത്രത്തിൽ പ്രസിദ്ധീകരിച്ച 'കക്കയം ക്യാമ്പ് കഥ പറയുന്നു' എന്ന ലേഖന പരമ്പര (പിന്നീട് കക്കയം എന്ന പുസ്തകമായി) സമൂഹമനസാക്ഷിയെ ഉണർത്താൻ കാരണമായിരുന്നു.
എന്നാൽ അതേ ലേഖനപരമ്പര രാജനെ എസ്.എഫ്.ഐ പ്രവർത്തകനാണെന്ന നിലയിൽ ചിത്രീകരിക്കുന്നുണ്ടെന്നും വിമർശനമുയർന്നു.
പാർട്ടി പത്രാധിപന്മാരുടെ സംഘത്തിന്റെ  തലവനായി ചൈന സന്ദർശിച്ചു.
ക്യൂബൻ ട്രേഡ് യൂണിയൻ ഹവാനയിൽ സംഘടിപ്പിച്ച ആഗോളവല്കരണത്തിനെതിരായ ആദ്യ ആഗോളസമ്മേളനത്തിൽ ഇന്ത്യയിൽ നിന്നുള്ള തൊഴിലാളി സംഘത്തിൽ അംഗമായിരുന്നു.
സി.പി.ഐ.എം സംസ്ഥാന കമ്മിറ്റി അംഗം, ദേശാഭിമാനിയിലെ ആദ്യ അസോസിയേറ്റ് എഡിറ്റർ,  പാർട്ടി പ്രസിദ്ധീകരണങ്ങളുടെ നയരൂപീകരണ സമിതി അംഗം എന്നീ നിലകളിലും പ്രവർത്തിച്ചു.
സി.പി.എം പാലക്കാട് നടന്ന സംസ്ഥാന സമ്മേളനത്തിൽ വി.ബി. ചെറിയാൻ , കെ.എൻ. രവീന്ദ്രനാഥ് , ഐ.വി. ദാസ് , കെ. മൂസക്കുട്ടി , എം.എം. ലോറൻസ് എന്നിവരോടൊപ്പം സംസ്ഥാന കമ്മിറ്റിയിൽ നിന്ന് ഒഴിവാക്കപ്പെട്ടു.
സമ്മേളനശേഷം 'സേവ് സി.പി.എം ഫോറം' എന്ന ലഘുലേഖ ഇറക്കിയതിന്റെ പേരിൽ വി.ബി. ചെറിയാനെയും അപ്പുക്കുട്ടൻ വള്ളിക്കുന്നിനെയും പാർട്ടിയിൽ നിന്ന് പുറത്താക്കി.
ദേശാഭിമാനി പത്രത്തിലെ ജോലിയിൽ നിന്നും ഒഴിവാക്കപ്പെട്ടു.
പുറത്താക്കിയ നാലുപേരെയും തിരിച്ചെടുക്കാൻ കേന്ദ്ര കൺട്രോൾ കമ്മീഷൻ 1999 ജനുവരിയിൽ നിർദ്ദേശിച്ചെങ്കിലും അത് നടപ്പായില്ല.
അച്ചടക്ക നടപടിയായി ജോലിയിൽനിന്ന് പിരിച്ചു വിട്ടു.
വർഷങ്ങൾ നീണ്ട തൊഴിൽ തർക്കത്തിൽ അദ്ദേഹത്തിന് അനുകൂലമായി ഹൈക്കോടതി വിധി പുറപ്പെടുവിച്ചു.
1998 നവംബർ 1 മുതൽ 2005 ഡിസംബർ 1 വരെയുള്ള കാലയളവിൽ  അർഹതപ്പെട്ട ആനുകൂല്യങ്ങൾ ദേശാഭിമാനി അദ്ദേഹത്തിന് നൽകി.
മലയാളത്തിലെ ടെലിവിഷൻ ചാനലുകളിലെ രാഷ്ട്രീയസംവാദങ്ങളിൽ പ്രത്യക്ഷപ്പെടാറുണ്ട്.
മലയാളപത്രങ്ങളിലും ആനുകാലികങ്ങളിലും ലേഖനങ്ങൾ എഴുതാറുണ്ട് .
കൃതികൾ അറിയപ്പെടാത്ത ഇ.
എം.എസ്. കക്കയം ബോംബെ രഹസ്യയാത്ര അതിജീവനത്തിൻ്റെ പോർമുഖങ്ങൾ പുരസ്കാരങ്ങൾ കേരള സാഹിത്യ അക്കാദമി പുരസ്കാരം (അറിയപ്പെടാത്ത ഇ.എം.എസ്. 1989) അവലംബങ്ങൾ പുറത്തേക്കുള്ള കണ്ണികൾ മലയാളം വാരിക Archived 2016-03-06 at the Wayback Machine .
2013 ഫെബ്രുവരി 22
മാദ്ധ്യമപ്രവർത്തകരെ കുറിച്ചുള്ള ഈ ലേഖനം അപൂർണ്ണമാണ്‌.
അപ്പുണ്ണി ശശി ഇംഗ്ലീഷ് വിലാസം https://ml.wikipedia.org/wiki/Lal
മലയാള ചലച്ചിത്ര-നാടക നടനും, നാടകസംവിധായകനുമാണ് അപ്പുണ്ണി ശശി .
കോഴിക്കോട് ഇരഞ്ഞിക്കൽ സ്വദേശിയാണ് ഇദ്ദേഹം.
ടി.പി. രാജീവന്റെ പാലേരിമാണിക്യം ഒരു പാതിരാക്കൊലപാതകത്തിന്റെ കഥ എന്ന നോവലിനെ അതേ പേരിൽ രഞ്ജിത്ത് ചലച്ചിത്രമാക്കിയപ്പോൾ അതിലെ വേഷം മനോഹരമാക്കിയപ്പോളാണ് ശ്രദ്ധിക്കപെടാൻ തുടങ്ങിയത്.
തുടർന്ന് രഞ്ജിത്ത് ചിത്രം ഇന്ത്യൻ റുപ്പിയിൽ ഗണേശൻ എന്ന കഥാപാത്രവും അപ്പുണ്ണി ശശിയേ തേടിയെത്തി.
ഇദ്ദേഹത്തിന്റെ കോഴിക്കോടൻ ഭാഷാ ശൈലി കഥാപാത്രങ്ങൾക്ക് മികവേകി.
നാടക രംഗത്തു നിന്നാണ് ഇദ്ദേഹം സിനിമയിലേക്ക് എത്തുന്നത്.
ഏകാംഗ നാടകങ്ങളായിരുന്നു ഏറയും.
പല അന്താരാഷ്ട്ര നാടക മേളകളിലും ഇദ്ദേഹം പങ്കെടുത്തിട്ടുണ്ട്.
അപ്പുണ്ണികൾ‌ എന്ന രണ്ട് മണിക്കൂർ ദൈർഗ്യമുള്ള ഇദ്ദേഹത്തിന്റെ നാടകം ഇതിനോടകം തന്നെ 4000 വേദികൾ‌ പിന്നിട്ടു കഴിഞ്ഞു.
1500 വേദികൾ‌ കളിച്ച തിരഞ്ഞെടുപ്പ് എന്ന നാടകവും ഏറെ ശ്രദ്ധയാർജ്ജിച്ചതാണ്.
ഒക്സിയാന്തസ് മോണ്ടനസ് ഇംഗ്ലീഷ് വിലാസം https://ml.wikipedia.org/wiki/Oxyanthus_montanus
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ ഒക്സിയാന്തസിലെ ഒരു സ്പീഷിസാണ് ഒക്സിയാന്തസ് മോണ്ടനസ് - Oxyanthus montanus .
കാമറൂണിലും ഇക്വറ്റോറിയൽ ഗിനിയയിലുമാണ് ഇവ കണ്ടെത്തിയിട്ടുള്ളത്.
ഉഷ്ണമേഖലാ പ്രദേശങ്ങളിലും ഉഷ്ണമേഖലയോടടുത്ത പ്രദേശങ്ങളിലും താഴ്ന്ന വന പ്രദേശങ്ങളിലാണ് ഇവ കൂടുതലായുള്ളത്.
എന്നാൽ പർവ്വതപ്രകൃതമായ ഭൂപ്രദേശങ്ങളിലും ഇവയെ കണ്ടെത്തിയിട്ടുണ്ട്.
ആവാസമേഖലയിൽ ഇവ വംശനാശം നേരിടുന്നു.
Oxyanthus montanus .
ഒഖോറ്റ്സ്ക് കടൽ ഇംഗ്ലീഷ് വിലാസം https://ml.wikipedia.org/wiki/Sea_of_Okhotsk ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 ഏപ്രിൽ മുതൽ തുടരുന്നു.
ആഴം കാണിക്കുന്ന ഭൂപടം
കംചത്ക്ക ഉപദ്വീപിനും റഷ്യക്കും ജപ്പാൻ ദ്വീപ്‌ സമൂഹങ്ങൾക്കും ഇടയിലായുള്ള പടിഞ്ഞാറൻ പസഫിക് സമുദ്രത്തിലെ കടലാണ് ഒഖോറ്റ്സ്ക് കടൽ .
പലയിടങ്ങളിലായി പെട്രോളിയം, ഗ്യാസ് ശേഖരം കണ്ടുപിടിക്കപ്പെട്ടിട്ടുണ്ട്.
മത്സ്യ ബന്ധനത്തിനും പേര് കേട്ടതാണ് ഈ കടൽ
ഒഗസവാരാ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Ogasawara_National_Park
ജപ്പാനിലെ ഒഗസാവാര ദ്വീപുകളിലായി സ്ഥിതിചെയ്യുന്ന ഒരു ദേശീയോദ്യാനമാണ് ഒഗസവാര ദേശീയോദ്യാനം ( ഇംഗ്ലീഷ്: Ogasawara National Park ; ജാപ്പനീസ്: 小笠原国立公園 , Ogasawara Kokuritsu Kōen ) .
1972ലാണ് ഈ ഉദ്യാനം സ്ഥാപിതമായത്.
2011-ൽ ഒഗസവാരാ ദ്വീപുകളെ, യുനെസ്കൊ ലോകപൈതൃകപട്ടികയിൽ ഉൾപ്പെടുത്തി.
അവലംബം പുറത്തേക്കുള്ള കണ്ണികൾ Ogasawara National Park Archived 2009-09-23 at the Wayback Machine .
(in Japanese) Ogasawara National Park Map of Ogasawara National Park (Chichi and Haha Islands) Map of Ogasawara National Park (Other islands)
ഒഗാല്ലല ഭൂഗർഭജലശേഖരം ഇംഗ്ലീഷ് വിലാസം https://ml.wikipedia.org/wiki/Ogallala_Aquifer Saturated thickness of the Ogallala Aquifer in 1997 after several decades of intensive withdrawals.
The breadth and depth of the aquifer generally decrease from north to south.
Regions where the water level has declined in the period 1980-1995 are shown in yellow and red; regions where it has increased are shown in shades of blue.
Data from the USGS Groundwater withdrawal rates (fresh water, all sources) by county in 2000.
Source: National Atlas
വടക്കേഅമേരിക്കയുടെ മധ്യഭാഗത്തുള്ള എട്ട്‌ സംസ്ഥാനങ്ങളിലെ ഭൂമിക്കടിയിൽ 20 മുതൽ 60 വരെ ലക്ഷം വർഷങ്ങൾക്കുമുൻപേ സംഭരിക്കപ്പെട്ട ഭൂഗർഭജലശേഖരമാണ്‌ ഒഗാല്ലല ഭൂഗർഭജലശേഖരം (Ogallala Aquifer) .
ഈ പ്രദേശത്ത് ജലം ഭൂമിയ്ക്കടിയിൽ 15 മുതൽ 90 മീറ്റർ വരെ ആഴത്തിലാണ്‌ ഉള്ളത്‌.
രണ്ടാം ലോകമഹായുദ്ധാനന്തരം ഇതിൽനിന്നും വലിയതോതിൽ ജലം കാർഷികാവശ്യത്തിനു പമ്പുചെയ്തുതുടങ്ങി.
ഇന്ന് അമേരിക്കയിലെ ജലസേചനമുപയോഗിച്ച്‌ കൃഷിചെയ്യുന്നപ്രദേശങ്ങളുടെ 27 ശതമാനം ഇതിൽപ്പെടുന്നതാണ്‌.
വളരെ വലിയതോതിൽ ജലം ഇവിടെ നിന്നും നിത്യേന എടുക്കുന്നതിനാൽ ഈ ശേഖരത്തിന്റെ നിലനിൽപ്പ്‌ അപകടത്തിലേക്ക്‌ നീങ്ങുകയാണ്‌.
ഒരിക്കൽ തീർന്നാൽ മഴയിൽക്കൂടി ഇത്രയും വെള്ളം തിരികെയെത്താൻ ഏതാണ്ട്‌ 6000 വർഷങ്ങൾ വേണ്ടിവരും.
ഈ പ്രദേശത്തുള്ള 82 ശതമാനം ആൾക്കാരുടെയും കുടിവെള്ളം ലഭിക്കുന്നതും ഈ ഭൂഗർഭജലത്തിൽനിന്നുമാണ്‌.
തുടർച്ചയായ ഉപയോഗവും കൃഷിചെയ്യുന്നതിൽനിന്നും ബാക്കിയാവുന്ന നൈട്രജൻ ആഴ്ന്നിറങ്ങുന്നതും ഈ ജലത്തിന്റെ അളവും നിലവാരവും കുറയ്ക്കുന്നുണ്ട്‌.
ഈ രീതിയിൽ വെള്ളം പമ്പുചെയ്താൽ 2028 ആവുമ്പോഴേക്കും ഈ ജലശേഖരം വറ്റിപ്പോവുമെന്നാണ്‌ കണക്കുകൾ കാണിക്കുന്നത്‌.
അതിനാൽ പലയിടത്തും കാർഷികാവശ്യത്തിനായി ഈ വെള്ളം ഊറ്റുന്നത്‌ നിർത്തിയിട്ടുണ്ട്‌.
അമേരിക്കയിൽ ഏറ്റവും വലിയതോതിൽ ചോളം , ഗോതമ്പ്‌ , സോയാബീൻ എന്നിവ കൃഷിചെയ്യുന്ന ഇടങ്ങളും വ്യാവസായികമായി കാലിവളർത്തുന്ന സ്ഥലങ്ങളുമെല്ലാം ഈ പ്രദേശങ്ങളിലാണ്‌.
വൃത്തത്തിൽ സ്പ്രിംഗ്ലർ ഉപയോഗിച്ചുനനയ്ക്കുന്ന രീതി നിലവിൽ വന്നതോടെ തീരെ മഴയില്ലാത്ത സ്ഥലത്തും കൃഷി ചെയ്യുന്ന ഇവിടം ലോകത്തേറ്റവും കാര്യക്ഷമമായി കൃഷിചെയ്യുന്ന ഇടങ്ങളിലൊന്നായിമാറി.
ധാരാളം ജലം ലഭിക്കുന്നതിനാൽ അത്രയ്ക്ക്‌ ആർഭാടമായിത്തന്നെയാണ്‌ തുടർച്ചയായി അൻപതിലേറെ വർഷം കൃഷിചെയ്തുകൊണ്ടിരിക്കുന്നത്‌.
അമിതോപയോഗം മൂലം ശേഖരത്തിന്റെ പലയിടത്തും ജലനിരപ്പ്‌ വലിയതോതിൽ കുറയുകയും പലയിടത്തും വറ്റിപ്പോവുകയും ചെയ്തുകഴിഞ്ഞു.
പലയിടത്തും ഒന്നരമീറ്ററോളം ജലനിരപ്പ്‌ ഒരുവർഷം കുറയുമ്പോൾ ആകെ മഴയിൽക്കൂടി ഒഴുകി തിരികെയെത്തുന്നത്‌ പരമാവധി ഒരിഞ്ച്‌ ജലമാണ്‌.
കർഷകർക്ക്‌ സ്വന്തം സ്ഥലങ്ങളിൽ നിന്നും നിയന്ത്രണമില്ലാതെ ജലം പമ്പുചെയ്യാം.
പമ്പിങ്ങിന്‌ പ്രകൃതിവാതകം ഉപയോഗിക്കുന്നതിനാൽ അതിനും ചെലവ്‌ തീരെ കുറവാണ്‌.
2005 -ലാണ്‌ ഉത്തരസംസ്ഥാനങ്ങളിൽ ആദ്യമായി ഇതിനൊരു നിയന്ത്രണം വന്നത്‌.
ഇപ്പോൾ ചിലയിടത്ത് എടുക്കുന്ന വെള്ളത്തിന്റെ അളവ്‌ രേഖപ്പെടുത്താൻ മീറ്റർ വയ്ക്കേണ്ടതുണ്ട്‌.
അമേരിക്കയിലെ കാർഷികഉൽപ്പന്നങ്ങളുടെ അഞ്ചിലൊന്നും ധാന്യം നൽകി വളർത്തി ഉണ്ടാക്കുന്ന മാംസത്തിന്റെ 40 ശതമാനവും ഇന്ന് ലഭ്യമാവുന്നത്‌ ഈ ജലശേഖരത്തിൽ നിന്നും പമ്പുചെയ്യുന്ന രണ്ടുലക്ഷം കിണറുകളെ ആശ്രയിച്ചാണ്‌.
ഒഗൂസ്ത് കോംത് ഇംഗ്ലീഷ് വിലാസം https://ml.wikipedia.org/wiki/Auguste_Comte
സമൂഹശാസ്ത്രത്തിന്റെ പിതാവായി അറിയപ്പെടുന്ന ഫ്രഞ്ച് തത്വചിന്തകനാണ് ഒഗൂസ്ത് കോംത് (Auguste Comte) (1798 ജനുവരി 19-1857 സപ്തംബർ 5).
അനുഭവസത്താവാദത്തെ ഒരു പ്രധാന തത്ത്വദർശനസിദ്ധാന്തമായി വികസിപ്പിച്ചെടുത്തത് അഗസ്റ്റെ കോംതെയാണ്.
ഇവയെ ത്രിഘട്ടനിയമങ്ങൾ(Law of three stages) എന്നറിയപ്പെടുന്നു ഈശ്വരാധിഷ്ഠിതഘട്ടം
(Theological stage )
ഈശ്വരാധിഷ്ഠിതഘട്ടത്തിന് പ്രധാനമായും മൂന്ന് ഘട്ടങ്ങൾ കൂടിയുണ്ട്.
പ്രേതാരാധാനാഘട്ടം(Fetishism), ബഹുദൈവ വിശ്വാസ ഘട്ടം(Polytheism), ഏക ദൈവ വിശ്വാസ ഘട്ടം(Monotheism) അതിഭൗതികഘട്ടം
ഒഗൂർ ഭാഷകൾ ഇംഗ്ലീഷ് വിലാസം https://ml.wikipedia.org/wiki/Oghur_languages
തുർക്കിക് ഭാഷാ കുടുംബത്തിലെ ഒരു കൂട്ടം ഭാഷകളുടെ ശാഖയാണ് ഒഗൂർ ഭാഷകൾ .
ഒഗുർ, ഒഗൂറിക്, ബൽഗർ, പ്രി പ്രോ ബൾഗേറിക്, ലിർ തുർക്കിക്, ആർ തുർക്കിക് എന്നീ പേരുകളിലേല്ലാം ഈ ഭാഷാ കൂട്ടം അറിയപ്പെടുന്നുണ്ട്.
ഈ ഭാഷാ കുടുംബത്തിൽ ഇപ്പോൾ നിലനിൽക്കുന്ന ഏക ഭാഷ മധ്യ റഷ്യയിൽ നിലനിൽക്കുന്ന ചുവാഷ് ഭാഷയാണ് .
ഈ ഭാഷാ കുടുംബത്തിലുള്ള ഭാഷകൾ ചില നാടോടികളായ ആദിവാസി വിഭാഗങ്ങൾ സംസാരിക്കുന്നുണ്ട്.
ഒനോഗുർസ്, ബൽഗർസ്, കസാര്‌സ് പോലുള്ള ആദിമ ജനവിഭാഗങ്ങളാണ് ഈ ഭാഷകൾ സംസാരിക്കുന്നത്.
ഒക്‌ലഹോമ ഇംഗ്ലീഷ് വിലാസം https://ml.wikipedia.org/wiki/Oklahoma ഒക്ലഹോമ അപരനാമം: സൂണർ സ്റ്റേറ്റ് തലസ്ഥാനം ഒക്ലഹോമ സിറ്റി രാജ്യം യു.എസ്.എ. ഗവർണ്ണർ ബ്രാഡ് ഹെൻ‌റി വിസ്തീർണ്ണം 1,81,196 ച.
മീ ജനസംഖ്യ 3,450,654 ജനസാന്ദ്രത 30.5/ ച.
മീ സമയമേഖല UTC -6/6 * ഔദ്യോഗിക ഭാഷ ഇംഗ്ലീഷ് വടക്കു പടിഞ്ഞാറൻ ഭാഗങ്ങൾ മാത്രം പർവത സമയമേഖലയിലാണ്.
അമേരിക്കൻ ഐക്യനാടുകളിലെ ഒരു സംസ്ഥാനമാണ് ഒക്ലഹോമ .
ദക്ഷിണമധ്യഭാഗത്തായാണ് ഈ സംസ്ഥാനത്തിന്റെ സ്ഥാനം.
1907 നവംബർ 16നു നാല്പത്തിയാറാമത്തെ സംസ്ഥാനമായാണ് ഒക്ലഹോമ ഐക്യനാടുകളിൽ അംഗമാകുന്നത്.
ചോക്റ്റോ എന്ന ആദിവാസിഭാ‍ഷയിലെ “ഒക്ല” “ഹുമ്മ” (ചുവന്ന മനുഷ്യർ) എന്നീ വാക്കുകളിൽ നിന്നാണ് ഒക്ലഹോമ എന്ന പേരുണ്ടായത്.
അമേരിക്കയിൽ ഏറ്റവുമധികം തദ്ദേശീയ ജനവിഭാഗങ്ങൾ (ആദിവാസികൾ) വസിക്കുന്ന സംസ്ഥാനങ്ങളിലൊന്നാണിത്.
കിഴക്ക് അർക്കൻസാ , മിസോറി , പടിഞ്ഞാറ് ന്യൂ മെക്സിക്കോ , വടക്ക് കൻസാസ് , വടക്കുപടിഞ്ഞാറ് കൊളറാഡോ , തെക്ക് ടെക്സാസ് എന്നിവയാണ് അയൽ സംസ്ഥാനങ്ങൾ.
തലസ്ഥാനം: ഒക്ലഹോമ സിറ്റി .
ഏറ്റവും വലിയ നഗരവും ഇതുതന്നെ.
Oklahoma വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് മുൻഗാമി യൂറ്റാ യു.എസ്. സംസ്ഥാനങ്ങൾ സംസ്ഥാനപദവി ലഭിച്ച ക്രമത്തിൽ 1907 നവംബർ 16നു പ്രവേശനം നൽകി (46ആം) പിൻഗാമി ന്യൂ മെക്സിക്കോ
ഒഗിനോ ജിങ്കോ ഇംഗ്ലീഷ് വിലാസം https://ml.wikipedia.org/wiki/Ogino_Ginko
ഒഗിനോ ജിങ്കോ (荻野 吟子, ഏപ്രിൽ 4, 1851 - ജൂൺ 23, 1913) ജപ്പാനിൽ പാശ്ചാത്യ വൈദ്യശാസ്ത്രം പരിശീലിക്കുന്ന ആദ്യത്തെ ലൈസൻസുള്ള വനിതാ ഫിസിഷ്യനായിരുന്നു.
ഒഗിനോ ജിങ്കോ ജനിച്ചത് മുസാഷി പ്രവിശ്യയിലെ തവാരസെയിലാണ് (ഇന്നത്തെ കുമഗായ സിറ്റി, സയ്ടാമാ പ്രിഫെക്ചർ).
ആ പ്രദേശത്തിന്റെ ആസ്ഥാനത്തിന്റെ ചുമതലയുള്ളതിനാൽ ഒഗിനോകൾ മാന്യമായ ഒരു കുടുംബമായിരുന്നു.
രണ്ട് സഹോദരന്മാരിലും അഞ്ച് സഹോദരിമാരിലും ഇളയവളായിരുന്നു അവൾ.
ഒക്സിയാന്തസ് ഒക്കെൻസിസ് ഇംഗ്ലീഷ് വിലാസം https://ml.wikipedia.org/wiki/Oxyanthus_okuensis
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ ഒക്സിയാന്തസിലെ ഒരു സ്പീഷിസാണ് ഒക്സിയാന്തസ് ഒക്കെൻസിസ് - Oxyanthus okuensis .
കാമറൂണിലാണ് ഇവ സർവ്വസാധാരണമായി കാണുന്നത്.
ഉഷ്ണമേഖലാ പ്രദേശങ്ങളിലും ഉഷ്ണമേഖലയോടടുത്ത പ്രദേശങ്ങളിലും ഇവ സഹജമായി കാണുന്നു.
ആവാസവ്യവസ്ഥയിൽ ഇവ ഗുരുതരമായി വംശനാശത്തിന്റെ വക്കിലാണ്.
അവലംബം Cheek, M. Pollard, B.J. 2000.
Oxyanthus okuensis .
ഒക്‌ലഹോമ ബോംബിംഗ് ഇംഗ്ലീഷ് വിലാസം https://ml.wikipedia.org/wiki/Oklahoma_City_bombing
1995 ഏപ്രിൽ 19 ന് അമേരിക്കയിലെ ഒക്‌ലഹോമ നഗരത്തിൽ നടന്ന ബോംബ്‌ സ്ഫോടനമാണിത്‌.
സ്ഫോടനത്തിൽ 168പേർ കൊല്ലപ്പെടുകയും 680ലധികം പേർക്ക് പരിക്ക് പറ്റുകയും ചെയ്തു.
അമേരിക്കയിലെ ആഭ്യന്തര തീവ്രവാദികളായിരുന്നു സ്ഫോടനത്തിന് പിന്നിൽ, സ്ഫോടനത്തിന് നേതൃത്വം നൽകിയ അമേരിക്കൻ സൈനികൻ തിമോത്തി മക്വേയെ പിന്നീട് വിഷം കുത്തിവെച്ച് വധശിക്ഷ നടപ്പിലാക്കി.
എറണാകുളം-അങ്കമാലി സീറോ-മലബാർ കത്തോലിക്കാ അതിരൂപത ഇംഗ്ലീഷ് വിലാസം https://ml.wikipedia.org/wiki/Syro-Malabar_Catholic_Archdiocese_of_Ernakulam-Angamaly ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
സീറോ മലബാർ കത്തോലിക്കാ സഭയുടെ കീഴിലുള്ള ഒരു അതിരൂപതയാണ് എറണാകുളം-അങ്കമാലി രൂപത .
മുൻപ് ഈ രൂപത എറണാകുളം അതിരൂപത എന്നാണ് അറിയപ്പെട്ടിരുന്നത് .
1896 ജൂലൈ 28-ന് ലിയോ പതിമൂന്നാമൻ മാർപ്പാപ്പയുടെ ക്യു റെയ് സാക്രി ( "Quae Rei Sacrae") എന്ന ഉത്തരവിൻ പ്രകാരം രൂപത സ്ഥാപിതമായി.
1923 ഡിസംബർ 21 ന് പിയൂസ് പതിനൊന്നാമൻ മാർപാപ്പയുടെ റോമാനി ഫൊന്തിഫിഷൻ ("Romani Pontifices" ഉത്തരവ് പ്രകാരം എറണാകുളം രൂപതയെ അതിരൂപതയായി ഉയർത്തി. രൂപതാദ്ധ്യക്ഷന്മാർ ലൂയിസ് പാഴേപ്പറമ്പിൽ - ആദ്യ ബിഷപ്, എറണാകുളം വികാരി അപ്പസ്തോലിക്ക മാർ അഗസ്റ്റിൻ കണ്ടത്തിൽ : വികാരി അപ്പസ്തോലിക്ക, ആദ്യ രൂപതാബിഷപ്, ആർച്ചുബിഷപ്പ് (21 ഡിസംബർ 1923 - 20 ജൂലായ് 1956) മാർ ജോസഫ് പാറേക്കാട്ടിൽ : ആർച്ച്ബിഷപ്പ് (20 ജൂലായ് 1956 - 01 ഏപ്രിൽ 1984; 28 മാർച്ച് 1969ന് കർദ്ദിനാളായി നിയമിതനായി) മാർ ആന്റണി പടിയറ : ആർച്ചുബിഷപ്പ്, മേജർ ആർച്ചുബിഷപ്പ് (18 മെയ് 1985 (അധികാരം ഏറ്റെടുത്തത് 03 ജൂലായ് 1985) - 18 ഡിസംബർ 1996; (29 മെയ് 1988 ന് കർദ്ദിനാളായി നിയമിതനായി) മാർ വർക്കി വിതയത്തിൽ : മേജർ ആർച്ചുബിഷപ്പ് (23 ഡിസംബർ 1999  -  (21 ഫെബ്രുവരി 2001 ൽ കർദ്ദിനാളായി നിയമിതനായി)).
മാർ ജോർജ് ആലഞ്ചേരി (29 മെയ് 2011 - 7 ഡിസംബർ 2023) മാർ റാഫേൽ തട്ടിൽ (11 ജനുവരി 2024- തുടരുന്നു) ഇപ്പോഴത്തെ മറ്റ് അധികാരികൾ അപ്പസ്‌റ്റോലിക് അഡ്മിനിസ്ട്രേറ്റർ- ബിഷപ് മാർ ബോസ്കോ പുത്തൂർ ഫൊറോനകൾ അങ്കമാലി ഫൊറോന പള്ളി ചേർത്തല ഫൊറോന പള്ളി ഇടപ്പള്ളി ഫൊറോന പള്ളി എറണാകുളം ഫൊറോന പള്ളി കാഞ്ഞൂർ ഫൊറോന പള്ളി കിഴക്കമ്പലം ഫൊറോന പള്ളി കൊരട്ടി ഫൊറോന പള്ളി മഞ്ഞപ്ര ഫൊറോന പള്ളി കറുകുറ്റി ഫൊറോന പള്ളി പറവൂർ-കൊട്ടക്കാവ് ഫൊറോന പള്ളി പള്ളിപ്പുറം ഫൊറോന പള്ളി തൃപ്പൂണിത്തുറ ഫൊറോന പള്ളി വൈക്കം ഫൊറോന പള്ളി വല്ലം ഫൊറോന പള്ളി മൂക്കന്നൂർ ഫൊറോന പള്ളി മൂഴികുളം ഫൊറോന പള്ളി അവലംബം പുറത്തേക്കുള്ള കണ്ണികൾ Syro-Malabar Catholic Archdiocese of Ernakulam-Angamaly എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് Archived 2020-11-30 at the Wayback Machine .
എറണാകുളം-കായംകുളം തീരദേശ തീവണ്ടിപ്പാത
എറണാകുളം ജംഗ്ഷനിൽ നിന്നും ആരംഭിച്ച് ആലപ്പുഴ വഴി കായംകുളം ജംഗ്ഷനിൽ എത്തിച്ചേരുന്ന തീവണ്ടിപ്പാതയാണ് എറണാകുളം-കായംകുളം തീരദേശ തീവണ്ടിപ്പാത .
കായംകുളം മുതൽ അമ്പലപ്പുഴ വരെയുള്ള ഭാഗം ഇരട്ടപ്പാതയും അമ്പലപ്പുഴ മുതൽ എറണാകുളം വരെ ഒറ്റ പാതയുമാണ്.
1975ലാണ് ആലപ്പുഴ വഴിയുള്ള എറണാകുളം-കായംകുളം പാതയുടെ പ്രാരംഭ സർവേ ആരംഭിച്ചത്.
എറണാകുളം ജംഗ്ഷനിൽ നിന്ന് ആലപ്പുഴയിലേക്കുള്ള റെയിൽവേ ലൈനിൻ്റെ പ്രാഥമിക അലൈൻമെൻ്റ് വിവിധ കോണുകളിൽ നിന്നുള്ള പ്രതിഷേധത്തെ തുടർന്ന് മാറ്റി.
1977-78 ലെ അവസാന ബജറ്റിൽ ഈ രേഖ പരാമർശിക്കപ്പെട്ടിരുന്നു .
എറണാകുളം-കോന്തുരുട്ടി-നെട്ടൂർ-കുമ്പളം-അരൂർ-ചേർത്തല-ആലപ്പുഴ റൂട്ടിൻ്റെ അന്തിമ അലൈൻമെൻ്റ് അംഗീകരിച്ചു.
1979 ഏപ്രിൽ 15 ന് ആരംഭിച്ച റെയിൽപാതയുടെ നിർമ്മാണം എറണാകുളം-ആലപ്പുഴ റീച്ച്, ആലപ്പുഴ-കായംകുളം റീച്ച് എന്നിങ്ങനെ രണ്ട് റീച്ചുകളായി തിരിച്ചിട്ടുണ്ട്.
എറണാകുളം-ആലപ്പുഴ ഭാഗം
1979-ലാണ് എറണാകുളം ജംഗ്ഷൻ-ആലപ്പുഴ റെയിൽവേ സ്റ്റേഷൻ സെക്ഷനിൽ ഈ തീരദേശ റെയിൽവേ പാതയുടെ നിർമ്മാണം ആരംഭിച്ചത്.
ആലപ്പുഴ-എറണാകുളം പുതിയ ബ്രോഡ് ഗേജ് റെയിൽവേ ലൈൻ 1979-80 ലെ ബജറ്റിൽ ഉൾപ്പെടുത്തിയിട്ടുണ്ട്.
1979-80 വരുന്ന സാമ്പത്തിക വർഷത്തിൽ 1 കോടി.
റെയിൽവേ ലൈനുകൾ സ്ഥാപിക്കുന്നതിനായി 140 ഹെക്ടർ ഭൂമി ഏറ്റെടുത്തു.
ഈ റൂട്ടിൽ 11 പുതിയ റെയിൽവേ സ്റ്റേഷനുകളും 6 പ്രധാന പാലങ്ങളും നിർമ്മിച്ചിട്ടുണ്ട്.
1,849 മീറ്റർ (6,066 അടി) നീളമുള്ള ഈ ഭാഗത്തെ ഏറ്റവും നീളം കൂടിയ പാലമാണ് അരൂർ പാലം.
മൊത്തം ചെലവ് 7 കോടിയും റെയിൽവേ ലൈനിൻ്റെ ആകെ നീളം 58 കി.
മീ (36 മൈൽ) ആണ്.
1989 ഒക്ടോബർ 16-ന് റെയിൽവേ ഗതാഗതത്തിനായി ഈ പാത തുറന്നുകൊടുത്തു.
ആലപ്പുഴ–കായംകുളംഭാഗം
തീരദേശ റെയിൽവേ വികസനത്തിൻ്റെ രണ്ടാം ഘട്ടത്തിൻ്റെ ഭാഗമായാണ് ആലപ്പുഴ–കായംകുളം സെക്ഷൻ്റെ നിർമാണം ആരംഭിച്ചത്, ആലപ്പുഴ–പുന്നപ്ര–അമ്പലപ്പുഴ–ഹരിപ്പാട്–കായംകുളം വഴിയായിരുന്നു അലൈൻമെൻ്റ്.
റെയിൽവേ ലൈനിൻ്റെ ആകെ നീളം 44 കിലോമീറ്റർ (27 മൈൽ) ആയിരുന്നു, 1992-ൽ ഈ പാത റെയിൽവേ ഗതാഗതത്തിനായി തുറന്നുകൊടുത്തു.
അങ്ങനെ, എറണാകുളം ജംഗ്ഷൻ-ആലപ്പുഴ തീരദേശ റെയിൽവേ ലൈൻ കായംകുളം ജംഗ്ഷൻ റെയിൽവേ സ്റ്റേഷൻ-കൊല്ലം ജംഗ്ഷൻ പ്രധാന റെയിൽവേ ലൈനുമായി ബന്ധിപ്പിച്ചിരിക്കുന്നു.
==വൈദ്യുതീകരണവും പാത ഇരട്ടിപ്പിക്കലും==എറണാകുളം ജംക്‌ഷൻ–ആലപ്പുഴ–കായംകുളം റെയിൽവേ ലൈൻ പൂർണമായും വൈദ്യുതീകരിച്ചു.
മീ (8.7 മൈൽ) കായംകുളം-ഹരിപ്പാട് സെക്ഷനിലെ ഡബിൾ ലൈൻ പ്രവൃത്തി പൂർത്തീകരിച്ചു, 2012 ജനുവരിയിൽ ഇരട്ടപ്പാത കമ്മീഷൻ ചെയ്തു.
ഹരിപ്പാട്-അമ്പലപ്പുഴയ്ക്കുള്ള പാത ഇരട്ടിപ്പിക്കൽ ജോലിയും കമ്മീഷൻ ചെയ്തു.
അതിനാൽ കായംകുളം മുതൽ അമ്പലപ്പുഴ വരെ 31 കിലോമീറ്റർ ദൈർഘ്യമുള്ള ഇരട്ടപ്പാതയുണ്ട്.
1,849 മീറ്റർ (6,066 അടി) നീളമുള്ള അരൂർ പാലത്തിൻ്റെ ഇരട്ടിപ്പിക്കൽ 2019-ൽ ആരംഭിച്ചു, എന്നാൽ 2023 സെപ്തംബർ ആയപ്പോഴേക്കും ഇരട്ടിപ്പിക്കലിൻ്റെ ലക്ഷണമില്ല.
അമ്പലപ്പുഴ-എറണാകുളം ജംക്‌ഷൻ സെക്ടറിലെ ഇരട്ടിപ്പിക്കൽ ജോലികൾ മന്ദഗതിയിലാണ്.
എന്നിരുന്നാലും, 2021 ജൂൺ വരെ, എറണാകുളം മുതൽ തുറവൂർ വരെയുള്ള പാത ഇരട്ടിപ്പിക്കലിനായി സ്ഥലം ഏറ്റെടുക്കുന്നതിന് റെയിൽവേ 510 കോടി രൂപ അധികമായി അനുവദിച്ചിട്ടുണ്ട്.[4]
എറണാകുളം, ആലപ്പുഴ ജില്ലകളിലെ കലക്‌ട്രേറ്റുകളിൽ തുടർനടപടികളില്ലാതെയാണ് ഈ പണം സൂക്ഷിച്ചിരിക്കുന്നത്.
2023 സെപ്തംബർ വരെ ഈ പാതയിൽ ഇരട്ടിപ്പിക്കൽ ജോലികൾ ആരംഭിച്ചിട്ടില്ല.
ആദ്യഘട്ടത്തിൽ എറണാകുളം ജംഗ്ഷൻ - കുമ്പളം (7.71 കി.മീ.) പാത പൂർത്തിയാക്കാൻ റെയിൽവേ ശ്രമിക്കുന്നു, തുടർന്ന് കുമ്പളം - തുറവൂർ (15.59 കി.മീ), തുറവൂർ - അമ്പലപ്പുഴ (50 കി. കി.മീ) യഥാക്രമം രണ്ടും മൂന്നും ഘട്ടങ്ങളിലായി നീളുന്നു.
ഏറ്റവും കൂടുതൽ പാലങ്ങൾ ഉള്ളത് എറണാകുളം - കുമ്പളം പാതയാണ്.
പുതിയ എസ്റ്റിമേറ്റ് ഇപ്രകാരമാണ്:
എറണാകുളം-കുമ്പളം: 600.82 കോടി.
കുമ്പളം മുതൽ തുറവൂർ വരെ: 825.37 കോടി.
തുറവൂർ മുതൽ അമ്പലപ്പുഴ വരെ: 1281 കോടി.
എറണാകുളം ജങ്ക്ഷൻ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Ernakulam_Junction_(film)
സഞ്ജയ് പ്രൊഡക്ഷനു വേണ്ടി എ.രഘുനാഥ് നിർമ്മിച്ച മലയാള ചലച്ചിത്രമാണ് എറണാകുളം ജങ്ക്ഷൻ .
കർമൽ ആൻഡ് സിലി റിലീസിംഗ് കമ്പനി വിതരണം ചെയ്ത ഈ ചിത്രം 1971 ഡിസംബർ 03-ന് കേരളത്തിൽ പ്രദർശനം തുടങ്ങി.
അഭിനേതാക്കൾ പ്രേംനസീർ
(മൂന്ന് റോളിൽ) രാഗിണി സുജാത വിൻസെന്റ് ജെസ്സി ടി.എസ്. മുത്തയ്യ ലത്തീഫ് അബ്ബാസ് ബഹദൂർ ഗിരിജ ഖദീജ മാത്യൂ പ്ലാത്തോട്ടം എൻ. ഗോവിന്ദൻകുട്ടി രാമൻകുട്ടി മേനോൻ സാധന സുധീർ വഞ്ചിയൂർ രാധ വിമല.
പിന്നണിഗായകർ കെ.ജെ. യേശുദാസ് എസ്. ജാനകി പി. ജയചന്ദ്രൻ പി. ലീല എൽ.ആർ. ഈശ്വരി എൽ.ആർ. അഞ്ജലി.
അണിയറയിൽ സംവിധാനം - വിജയ നാരായണൻ നിർമ്മാണം - രഘുനാഥ് ബാനാർ - സജയ് പ്രൊഡക്ഷൻ കഥ, തിരക്കഥ, സംഭാഷണം - എൻ. ഗോവിന്ദൻകുട്ടി ഗാനരചന - പി. ഭാസ്കരൻ സംഗീതം - എം.എസ്. ബാബുരാജ് പശ്ചാത്തല സംഗീതം - പി.എസ്. ദിവാകർ സിനീമാട്ടോഗ്രാഫി - സി രമചന്ദ്ര മേനോൻ ചിത്ര സംയോജനം - കെ. നാരായണൻ, നീലകണ്ഠൻ, വെള്ളചാമി കലാ സംവിധാനം - എസ്. കൊന്നനാട്ട് ചമയം - എം.ഒ. ദേവസിയ ഡിസൈൻ - എസ്.എ. സലാം വിതരണം - സിലി ഏജൻസീസ് ഗാനങ്ങൾ ഗാന രചന - പി. ഭാസ്കരൻ സംഗീതം - എം.എസ്. ബാബുരാജ് ക്ര.
ഗാനം ആലാപനം 1 വനരോദനം കേട്ടുവോ കേട്ടുവോ എസ് ജാനകി 2 താളം നല്ല താളം മേളം നല്ല മേളം എൽ ആർ ഈശ്വരി 3 ഒരിക്കലെൻ സ്വപ്നത്തിന്റെ കെ ജെ യേശുദാസ്, എൽ ആർ അഞ്ജലി 4 മുല്ലമലർ തേൻ‌കിണ്ണം പി ജയചന്ദ്രൻ, പി ലീല 5 അംഗനയെന്നാൽ കെ ജെ യേശുദാസ് 6 മുല്ലമലർ തേൻ‌കിണ്ണം പി ജയചന്ദ്രൻ, പി ലീല.
അവലംബം പുറത്തേക്കുള്ള കണ്ണികൾ ഇന്റെർനെറ്റ് മൂവി ഡേറ്റാബേസിൽ നിന്ന് എറണാകുളം ജങ്ക്ഷൻ യുട്യൂബിൽ നിന്ന് ഫുൾമൂവി
എറണാകുളം ടൗൺ തീവണ്ടിനിലയം ഇംഗ്ലീഷ് വിലാസം https://ml.wikipedia.org/wiki/Ernakulam_Town_railway_station
എറണാകുളം ജില്ലയിലെ കൊച്ചി നഗരത്തിൽ സ്ഥിതി ചെയ്യുന്ന ഒരു റെയിൽവേ സ്റ്റേഷനാണു് എറണാകുളം ടൗൺ .
എറണാകുളം നോർത്ത് എന്നും ഈ സ്റ്റേഷൻ അറിയപ്പെടുന്നു.
ERN എന്നതാണു ഈ സ്റ്റേഷന്റെ ചുരുക്കെഴുത്ത്.
കോട്ടയം വഴി പോകുന്ന തീവണ്ടികൾക്ക് എറണാകുളം ജങ്ക്ഷൻ തീവണ്ടിനിലയത്തിൽ പോകാതെ എറണാകുളം ടൗൺ തീവണ്ടിനിലയത്തിലൂടെ എളുപ്പം പോകാം.
ഈ തീവണ്ടിനിലയത്തിൽ 2 പ്ലാറ്റ്ഫോമും 4 ട്രാക്കും ആണ് ഉള്ളത് പാതകൾ എറണാകുളം ജങ്ക്ഷൻ തീവണ്ടിനിലയം മുതൽ ഷോർണൂർ ജങ്ക്ഷൻ തീവണ്ടിനിലയം വരെ പോകുന്ന പാത എറണാകുളം ടൗൺ തീവണ്ടിനിലയം മുതൽ കോട്ടയം പാതയിലേക്ക് പോകുന്ന ചെറിയ ഒറ്റവരിപ്പാത Ernakulam Town railway station എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
എറണാകുളം ജില്ലാ പഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Ernakulam_District_Panchayath എറണാകുളം എറണാകുളം 9°59′21″N 76°16′58″E ﻿ / ﻿ 9.989138°N 76.282768°E ﻿ / 9.989138; 76.282768 ഭൂമിശാസ്ത്ര പ്രാധാന്യം ജില്ല രാജ്യം ഇന്ത്യ സംസ്ഥാനം കേരളം ജില്ല എറണാകുളം ഭരണസ്ഥാപനം(ങ്ങൾ) എറണാകുളം ജില്ലാ പഞ്ചായത്ത് പഞ്ചായത്ത് പ്രസിഡന്റ് എൽദോസ് കുന്നപ്പള്ളി ' ' വിസ്തീർണ്ണം 2377.29 ചതുരശ്ര കിലോമീറ്റർ ജനസംഖ്യ 3098378 (2001 കാനേഷുമാരി പ്രകാരം) ജനസാന്ദ്രത 1170/ ച.
മീ കോഡുകൾ • തപാൽ • ടെലിഫോൺ +91 484 സമയമേഖല UTC +5:30 പ്രധാന ആകർഷണങ്ങൾ ചെറായി ബീച്ച് കൊച്ചി അന്താരാഷ്ട്ര വിമാനത്താവളം ജവഹർലാൽ നെഹ്റു സ്റ്റേഡിയം, കൊച്ചി
കേരളത്തിലെ ഒരു തദ്ദേശസ്വയംഭരണസ്ഥാപനമാണ് എറണാകുളം ജില്ലാ പഞ്ചായത്ത് .
എറണാകുളം ജില്ലാ പഞ്ചായത്തിന്റെ കീഴിലായി പതിനാല് ബ്ലോക്ക് പഞ്ചായത്തുകളും, 84 ഗ്രാമപഞ്ചായത്തുകളും നിലവിലുണ്ട്.
എറണാകുളം ജില്ലാ പഞ്ചായത്തിന്റെ പരിധിയിൽ 124 വില്ലേജ് ഓഫീസുകൾ പ്രവർത്തിക്കുന്നു.
പഞ്ചായത്ത് ഭരണസംവിധാനം നിലവിൽ വരുന്നതിനു മുമ്പ് നാടുവാഴികൾ എന്നറിയപ്പെടുന്ന തദ്ദേശ പ്രമാണിമാരാണ് ഭരണം നടത്തിയിരുന്നത്.
ജില്ലയിലെ ഭൂരിഭാഗം തീരപ്രദേശ പഞ്ചായത്തുകളും കടൽ ഒഴിഞ്ഞുപോയി കരയായി തീർന്ന പ്രദേശങ്ങളാണ്.
സർക്കാർ സംവിധാനങ്ങളിൽ നിന്നും, അതിനു പുറമേ സർക്കാരിത സ്ഥാപനങ്ങളിൽ നിന്നും ലഭിക്കുന്ന സാങ്കേതികവൈദഗ്ദ്യം സ്വരൂപിച്ച് ബ്ലോക്ക്,ഗ്രാമപഞ്ചായത്തുകൾക്ക് അത് കൈമാറുന്നു.
പദ്ധതികൾ തയ്യാറാക്കുന്നതിനുവേണ്ടി ഗ്രാമപഞ്ചായത്തുകളേയും, ബ്ലോക്കു പഞ്ചായത്തുകളേയും സഹായിക്കുന്നു.
ഇതു കൂടാതെ, മൃഗസംരക്ഷണം, ക്ഷീരോൽപ്പാദനം, മത്സ്യബന്ധനം,ഭവനനിർമ്മാണം, ജലവിതരണം,പൊതുമരാമത്ത് തുടങ്ങിയ മേഖലകളിൽ പദ്ധതികൾ തയ്യാറാക്കുകയും, അത് നടപ്പിലാക്കാനുള്ള സാങ്കേതിക,സാമ്പത്തിക സഹായം താഴെയുള്ള തദ്ദേശസ്വയംഭരണസ്ഥാപനങ്ങൾക്ക് നൽകുകയും ചെയ്യുന്നു.
സ്ഥിതിവിവരക്കണക്കുകൾ ജില്ല എറണാകുളം വിസ്തീർണ്ണം 2377.29 ചതുരശ്ര കിലോമീറ്റർ ജനസംഖ്യ 3098378 പുരുഷന്മാർ 1535881 സ്ത്രീകൾ 1562497 ജനസാന്ദ്രത 1170 സ്ത്രീ : പുരുഷ അനുപാതം 1000 സാക്ഷരത 92.35% ബ്ലോക്ക് പഞ്ചായത്തുകൾ
എറണാകുളം ജില്ലാ പഞ്ചായത്തിനു കീഴിൽ പതിനാല് ബ്ലോക്ക് പഞ്ചായത്തുകളുണ്ട്.
പേര് പറവൂർ ആലങ്ങാട് അങ്കമാലി കൂവപ്പടി വാഴക്കുളം ഇടപ്പള്ളി വൈപ്പിൻ പള്ളുരുത്തി മുളന്തുരുത്തി വടവുകോട് കോതമംഗലം പാമ്പാക്കുട പാറക്കടവ് മൂവാറ്റുപുഴ ഗ്രാമപഞ്ചായത്തുകൾ
എറണാകുളം ജില്ലാപഞ്ചായത്തിനു കീഴിലെ പതിനാലു ബ്ലോക്കു പഞ്ചായത്തുകളിലും കൂടി, 84 ഗ്രാമപഞ്ചായത്തുകൾ നിലവിലുണ്ട്.
തദ്ദേശസ്വയംഭരണവകുപ്പിന്റെ ത്രിതല ഭരണസംവിധാനം വഴിയാണ് ഇവ പ്രവർത്തിക്കുന്നത്.